วอลุ่ม DW พุ่ง 1.3 พันลบ. Put DW ปรับขึ้นจากการที่หุ้นอ้างอิงปรับตัวลดลงวานนี้
นักลงทุนให้ความสนใจ SET50 DW วานนี้ หลังจากดัชนีหลักทรัพย์อ้างอิงปรับตัวลดลง โดย SET50 Index ปรับตัวลดลง -1.13% ขณะที่สัญญาซื้อขายล่วงหน้า S50M15 ปรับตัวลง -1.62% ส่งผลให้ SET50 Put DW ปรับตัวขึ้นแข็งแกร่ง
29 เม.ย. 2558

บล.แมคควอรี เปิดเผยว่า นักลงทุนให้ความสนใจ SET50 DW วานนี้ หลังจากดัชนีหลักทรัพย์อ้างอิงปรับตัวลดลง โดย SET50 Index ปรับตัวลดลง -1.13% ขณะที่สัญญาซื้อขายล่วงหน้า S50M15 ปรับตัวลง -1.62% ส่งผลให้ SET50 Put DW ปรับตัวขึ้นแข็งแกร่ง  ตัวอย่าง DW28 เช่น S5028P1506A +16.0% และ S5028P1506B +14.3%
ขณะที่นักลงทุนให้ความสนใจเทรด SET50 Call ในภาวะที่ดัชนีหลักทรัพย์อ้างอิงปรับตัวลง ตัวอย่าง DW28 ที่ได้รับความสนใจ เช่น S5028C1506A เป็นต้น ขณะที่การซื้อขาย DW บนหุ้นรายตัวนั้น นักลงทุนให้ความสนใจ DW บนหุ้นพลังงาน เช่น Call บนหุ้น PTT และ PTTEP รวมทั้ง DW บนหุ้นอ้างอิงที่ได้รับความสนใจต่อเนื่องมาก่อนหน้านี้ เช่น DW บนหุ้นรับเหมาก่อสร้างและวัสดุก่อสร้าง เช่น ITD และ TPIPL
ขณะที่แรงขายหุ้นพลังงานส่งผลให้ Put DW บนหุ้นพลังงานปรับตัวขึ้นแรงวานนี้ เช่น PTTE28P1505A ซึ่งปรับตัวขึ้น +40.0% เทียบกับหุ้นอ้างอิงที่ปรับตัวลง -0.8% เป็นต้น นอกจากนี้ Put DW บนหุ้นเทคโนโลยี ยังเป็นอีกกลุ่มที่ปรับตัวลงด้วยเช่นกัน ตัวอย่าง DW28 ที่เกี่ยวข้อง เช่นTRUE28P1509A +8.9% เทียบกับหุ้นอ้างอิงที่ปรับตัวลง -4.7%  INTU28P1506A +8.0% เทียบกับหุ้นอ้างอิงที่ปรับตัวลง -0.7% เป็นต้น ขณะที่ Call DW บนหุ้นกลุ่มดังกล่าวปรับตัวลดลงตามหุ้นอ้างอิง เช่น TRUE28C1512A  เป็นต้น 
สำหรับแรงซื้อขายสุทธิใน DW28 วานนี้ นักลงทุนซื้อสุทธิ Call DW บนหุ้น ITD และ TPIPL ต่อเนื่อง โดย มีแรงซื้อสุทธิใน TPIP28C1509A กว่า 13.2 ล้านหน่วย ITD28C1508A 8.5 ล้านหน่วย และ ITD28C1506A 8.1 ล้านหน่วย นอกจากนี้ยังมีแรงซื้อใน Call DW ตัวอื่นๆเช่น KTB28C1506A และ TRUE28C1508A ทางด้านแรงขายสุทธิ มีแรงขายสุทธิเล็กน้อยใน S5028P1506B 1.2 ล้านหน่วย
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 48,747.98 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  1,354.09 ล้านบาท
คิดเป็น 2.8%